ھەڵبژاردنی پەرلەمانی کوردستان، ٢٠٠٥
دووەمین ھەڵبژاردنی پەرلەمانی کوردستان لە ٣٠ی کانوونی دووەمی ٢٠٠٥ ھاوکاتی ھەڵبژاردنی ئەنجومەنی نوێنەرانی عێراق و ئەنجومەنی پارێزگاکانی عێراق بەڕێوەچوو. ئەم ھەڵبژاردنە بەیەکەمین ھەڵبژاردن دادەنرێت لە عێراق لەدوای ھەڵوەشاندوەی حیزبی بەعس. لەم ھەڵبژاردنەی پەرلەمانی کوردستان خەڵکی کەرکووک، نەینەوا و دیالا ڕێگەیان پێنەدرا بەشداری بکەن.

لەم ھەڵبژاردنە ١٣ حیزب و ھاوپەیمانی جیاواز بەشدارییانکرد کەتیایدا ١٧٥٣٩١٩ خەڵک دەنگیدا. لەم ھەڵبژاردنەوە ژمارەی کورسییەکانی پەرلەمانی کوردستان لە ١٠٥ کورسی بوو بە ١١١ کورسی. لەئەنجامدا تەنیا سێ بەرە گەیشتنە پەرلەمانی کوردستانیش ئەوانیش ھاوپەیمانی نیشتمانی کوردستان کە ١٠٤ کورسی بەدەستھێنا، کۆمەڵی ئیسلامی ٦ کورسی و حیزبی زەحمەتکێشان و سەربەخۆکان بە ١ کورسی گەیشتنە پەرلەمان.

لەگەڵ پێکھێنانی حکوومەتدا نێچیرڤان بارزانی لەحیزبی پارتی دیموکراتی کوردستان کرا بەسەرۆکوەزیرانی ھەرێمی کوردستان و عەدنان موفتی لە یەکێتیی نیشتمانی کوردستانەوە بوو بە سەرۆکی پەرلەمان.

ئەنجامەکان

ژێدەرەکان 
 ماڵپەڕی پەرلەمانی کوردستان، مێژووی خوولی دووەم ٢٠٠٥. دوایین سەردانیکردن لە ١٣ی ئازاری ٢٠١٨.

سیاسەتی باشووری کوردستان
ھەڵبژاردن لە عێراق
ھەڵبژاردن لە ھەرێمی کوردستان
ھەڵبژاردن لە باشووری کوردستان